en en en en en en en en en en es en en en gu de pt gu en gu gu en gu gu gu gu gu gu gu en gu en gu en gu en gu en gu gu gu en gu en gu en en en gu en gu gu gu en en en en en gu gu en gu en gu en en en en en en tl en en en en en en
Four Middle East countries cut relations with Qatar- m.divyabhaskar.co.in
માલદિવે પણ કતાર સાથે સંબંધો તોડ્યાં, રાજદૂતોને દેશ છોડવા ફરમાન
divyabhaskar.com | Jun 06,2017 10:29 AM IST
ઈન્ટરનેશનલ ડેસ્કઃ સાઉદી અરેબિયા, બેહરિન, ઈજિપ્ત અને સંયુક્ત આરબ અમિરાત અને  યમન બાદ હવે માલદિવે પણ સત્તાવાર રીતે કતાર સાથે તમામ પ્રકારના ડિપ્લોમેટિક સંબંધો તોડવાની જાહેરાત કરી છે. આ તમામ દેશોએ કતાર પર મુસ્લિમ બ્રધરહુડ નામના સંગઠનને મદદ અને આતંકવાદને સમર્થન આપવાનો આરોપ લગાવ્યો છે. બેહરિને પણ આતંકવાદને સમર્થન સહિત પોતાના આંતરિક મામલે દખલ દેવાનો પણ આરોપ લગાવ્યો. આ પાંચેય દેશોએ કતારમાંથી પોતાના રાજદૂતોને પરત બોલાવવાની સાથે 24 કલાકમાં કતાર સાથે જમીન, જળ અને વાયુ સંપર્ક બંધ કરવાની જાહેરાત કરી છે. કતાર એરવેઝે સાઉદી જતી તમામ ફ્લાઈટ્સ સસ્પેન્ડ કરી દીધી છે.
કતાર સાથે તમામ સંબંધો તોડ્યા
- ખાડી દેશોએ કતાર સાથે માત્ર ડિપ્લોમેટિક જ નહીં રાજનૈતિક સંબંધો તોડવાની સાથે હવાઈ અને દરિયાઈ સંપર્ક તોડી નાખ્યા.
- બેહરિને કતારમાં રહેતા પોતાના તમામ નાગરિકોને પોતાના દેશમાં પરત આવવા 14 દિવસનો સમય આપ્યો છે.
- સાઉદી અરેબિયાએ પોતાના નિર્ણયની જાણકારી આપતા કહ્યું કે સાઉદીને આતંકવાદ અને કટ્ટરપંથથી બચાવવા માટે આ નિર્ણય જરૂરી હતો.
- સાઉદીની ઓફિશિયલ ન્યૂઝ એજન્સીએ એક ઓફિશિયલ સૂત્રના હવાલાથી જણાવ્યું કે રાષ્ટ્રીય સુરક્ષાને ધ્યાને રાખી આ નિર્ણય લેવાયો છે.
- સાઉદીએ તમામ મિત્ર રાષ્ટ્રો અને કંપનીઓને અપીલ કરી કે તેઓ કતાર સાથે તમામ પ્રકારના સંપર્ક તોડી નાખે.
- એસપીએએ સાઉદી અરેબિયાના અધિકારીઓના હવાલાથી જણાવ્યું કે કતારની સેનાને યમનમાં ચાલી રહેલા યુદ્ધમાંથી પણ હટાવવામાં આવશે કારણ કે કતારની ગતિવિધિઓથી અલકાયદા અને ઈસ્લામિક સ્ટેટ જેવા આતંકી સંગઠનો અને વિદ્રોહી મિલિશિયાને મજબૂતી મળશે.
- યમનની સરકારી ન્યૂઝ એજન્સી સબાના રિપોર્ટ પ્રમાણે યમન સરકારે પણ જાહેરાત કરી કે તે કતાર સાથે તમામ પ્રકારના સંબંધો તોડી રહ્યું છે. યમને કતાર પર તેના ઈરાન સમર્થિત હૌતી દુશ્મનો સાથે મળીને કામ કરવાનો આરોપ લગાવ્યો હતો.
શું કહેવું છે કે કતારના વિદેશ મંત્રાલયનું ?
કતારના વિદેશ મંત્રાલયે અરબ દેશો દ્વારા ઉઠાવવામાં આવેલા આ પગલા પર ખેદ વ્યક્ત કરી અયોગ્ય ગણાવ્યો છે, અલજજીરા ચેનલે કતારના વિદેશ મંત્રાલયના નિવેદનના હલાવાથી જણાવ્યું કે આ નિર્ણય અયોગ્ય છે અને તેમના પર લાગેલા તમામ આરોપો પૂરાવા વગરના છે, આ નિર્ણયથી દેશના નાગરિકોના સામાન્ય જનજીવન પર કોઈ પ્રભાવ નહીં પડે.
અમેરિકાએ હળીમળી રહેવા સલાહ આપી
ખાડી દેશોમાં શીતયુદ્ધની સ્થિતિ પર અમેરિકાના વિદેશ મંત્રી રેક્સ ટિલરસને ખાડી દેશોને હળીમળી રહેવાની સલાહ આપી હતી, અલજજીરા સાથે વાતચીતમાં ટિલરસને કહ્યું કે અમે તમામ પક્ષોને સાથે રાખી ચર્ચા કરવા અને મતભેદો દૂર કરવા માટે પ્રયાસો કરીશું.
કતાર એરવેઝની સાઉદી જતી તમામ ફ્લાઇટ્સ સસ્પેન્ડ
- કતાર એરવેઝે પોતાની ઓફિશિયલ વેબસાઇટ પર સોમવારે એક સ્ટેટમેન્ટમાં લખ્યું કે, તેઓ સાઉદી અરબ જતી તમામ ફ્લાઇટ્સ સસ્પેન્ડ કરે છે.
- કતાર સાથે આરબ અમિરાતે તમામ પ્રકારના સંબંધોનો અંત આણતા દેશની એમિરેટ્સ, એતિહાદ અને ફ્લાય દુબઇ જેવી તમામ એરલાઇન્સ મંગળવાર (6 જૂનથી) પોતાની તમામ ફ્લાઇટ્સ કેન્સલ કરવાની જાહેરાત કરી છે.
સ્લાઇડ્સ બદલોને જાણો સંબંધો તોડવા અંગે શું કહે કતાર?
(Middle East Gujarati News) સાથે જોડાયેલા અન્ય (International Gujarati News) મેળવવા માટે અમને Facebook અને Twitter પર ફોલો કરો. વાંચતા રહો 76 લાખ+ વાચકોની મનપસંદ અને વિશ્વની નં.1 Gujarati News વેબસાઇટ divyabhaskar.co.in, જાણો સમાચારોથી વધુ. દરેક ક્ષણ અપડેટ રહેવા માટે ડાઉનલોડ કરો Gujarati News App & Divya Bhaskar epaper App.
Web Title: Four Middle East countries cut relations with Qatar
(Read News in Gujarati from Divya Bhaskar)
યુએસ પ્રમુખ ટ્રમ્પ ગયા મહિને જ સાઉદી અરેબિયાની મુલાકાતે ગયા હતા
કતાર એરવેઝે સાઉદી જતી તમામ ફ્લાઇટ્સ સસ્પેન્ડ કરી છે
અમારી સાથે સંબંધોના અંત 'અયોગ્ય'
- આરબ દેશોએ કતાર સાથેના સંબંધો કાપતા કતારે કહ્યું કે, જે દાવાઓ તથા આરોપો લગાવીને અમારી સાથેના સંબંધોનો અંત આણવામાં આવ્યો છે તે અયોગ્ય છે. જો કે, કતારે પોતાના દેશમાં વસતા લોકોને ભરોસો વ્યક્ત કર્યો છે કે, નાગરિકો તથા રહેતા અન્ય લોકોના જીવન પર આ પ્રતિબંધોની અસર નહીં થાય.
આતંકવાદને સમર્થન સહિત બહરિને કતાર પર પોતાના આંતરિક મામલે દખલ દેવાનો પણ આરોપ લગાવ્યો
પશ્ચિમ એશિયાની સુરક્ષાને અસ્થિર કરવાનો આરોપ
ઈજિપ્ત અને UAEએ પણ કતાર સાથે તમામ પ્રકારના સંબંધો તોડવાની જાહેરાત કરી છે. ઈજિપ્તે કતાર પર આતંકવાદી સંગઠનોને સમર્થનનો આરોપ લગાવ્યો તો UAEનું કહેવું છે કે કતાર સંપૂર્ણ પશ્ચિમ એશિયાની સુરક્ષાને અસ્થિર કરવાનો પ્રયાસ કરી રહ્યું છે. બેહરિને પોતાના દેશમાં રહેતા કતારના નાગરિકોને દેશ છોડવા માટે 14 દિવસન સમય આપ્યો છે. જ્યારે કતારના રાજદૂતોને 48 કલાકમાં બેહરિન છોડવાનું કહેવામાં આવ્યું છે.
UAEનું કહેવું છે કે કતાર સંપૂર્ણ પશ્ચિમ એશિયાની સુરક્ષાને અસ્થિર કરવાનો પ્રયાસ કરી રહ્યું છે
Copyright © 2017 - 18 DB Corp ltd., All Rights Reserved.